ddrg/super_eurlex huggingface dataset:
A Bizottság 688/2002/EK rendelete

(2002. április 22.)

egyes elnevezéseknek a mezőgazdasági termékek és élelmiszerek különleges tulajdonságainak tanúsításáról szóló 2082/92/EGK tanácsi rendeletben foglalt, "különleges tulajdonságokra vonatkozó tanúsítványok nyilvántartásába" történő bejegyzéséről szóló 2301/97/EK bizottsági rendelet mellékletének kiegészítéséről (Panellets)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a mezőgazdasági termékek és élelmiszerek különleges tulajdonságainak tanúsításáról szóló, 1992. július 14-i 2082/92/EGK tanácsi rendeletre [1] és különösen annak 9. cikke (1) bekezdésére,

mivel:

(1) Spanyolország a 2082/92/EGK rendelet 7. cikkével összhangban továbbította a Bizottsághoz a "Panellets" elnevezésnek a különleges tulajdonságokra vonatkozó tanúsítványok nyilvántartásába való bejegyzése iránti kérelmét.

(2) A "különleges hagyományos termék" megjelölés kizárólag a fenti nyilvántartásba bejegyzett nevek esetében alkalmazható.

(3) Az e rendelet mellékletében foglalt elnevezésre vonatkozóan, annak az Európai Közösségek Hivatalos Lapjában [2] való kihirdetését követően, az említett rendelet 8. cikke értelmében nem érkezett tiltakozás a Bizottsághoz.

(4) Következésképpen a mellékletben meghatározott elnevezést be kell jegyezni a különleges tulajdonságokra vonatkozó tanúsítványok nyilvántartásába, és ezáltal ez a 2082/92/EGK rendelet 13. cikkének (1) bekezdése értelmében a Közösség területén, mint különleges hagyományos termék, oltalmat élvez.

(5) E rendelet melléklete kiegészíti a legutóbb a 244/2002/EK rendelettel [3] módosított 2301/97/EK bizottsági rendelet [4] mellékletét,

ELFOGADTA EZT A RENDELETET:

1. cikk

A 2301/97/EK rendelet melléklete az e rendelet mellékletében szereplő névvel egészül ki, és a 2082/92/EGK rendelet 9. cikkének (1) bekezdésével összhangban ezt bejegyzik a különleges tulajdonságokra vonatkozó tanúsítványok nyilvántartásába.

Az említett rendelet 13. cikkének (1) bekezdésével összhangban a név oltalmat élvez.

2. cikk

Ez a rendelet az Európai Közösségek Hivatalos Lapjában való kihirdetését követő 20. napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2002. április 22-én.

a Bizottság részéről

Franz Fischler

a Bizottság tagja

[1] HL L 208., 1992.7.24., 9. o.

[2] HL C 5., 2001.1.9., 3. o.

[3] HL L 39., 2002.2.9., 11. o.

[4] HL L 319., 1997.11.21., 8. o.

--------------------------------------------------

MELLÉKLET

Kenyér, péksütemény, cukrászsütemények, édességfélék, kekszek és kétszersültek, valamint egyéb pékáruk

- Panellets

--------------------------------------------------
A Bizottság 145/2003/EK rendelete

(2003. január 27.)

az Oszáma bin Ládennel, az Al-Qaida hálózattal és a Tálibánnal összeköttetésben álló egyes személyekkel és szervezetekkel szemben meghatározott szigorító intézkedések bevezetéséről, valamint a 467/2001/EK tanácsi rendelet hatályon kívül helyezéséről szóló 881/2002/EK tanácsi rendelet kilencedik alkalommal történő módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 2083/2002/EK bizottsági rendelettel [1] módosított, az Oszáma bin Ládennel, az Al-Qaida hálózattal és a Tálibánnal összeköttetésben álló egyes személyekkel és szervezetekkel szemben meghatározott szigorító intézkedések bevezetéséről, valamint az egyes termékek és szolgáltatások Afganisztánba történő kivitelének tilalmáról, a repülési tilalom megerősítéséről és az afganisztáni Tálibánt illető pénzkészletek és egyéb pénzügyi források befagyasztásáról szóló 467/2001/EK tanácsi rendelet hatályon kívül helyezéséről szóló, 2002. május 27-i 881/2002/EK tanácsi rendeletre [2], és különösen annak 7. cikke (1) bekezdésének első francia bekezdésére,

mivel:

(1) A 881/2002/EK rendelet I. melléklete felsorolja azon személyeket, csoportokat és szervezeteket, akik vagy amelyek pénzkészleteit vagy egyéb pénzügyi forrásait a fenti rendelet alapján befagyasztják.

(2) A Szankcióbizottság 2003. január 22-én úgy határozott, hogy módosítja azon személyek, csoportok és szervezetek jegyzékét, akikre vagy amelyekre a pénzkészletek és egyéb pénzügyi források befagyasztása vonatkozik, ezért az I. mellékletet ennek megfelelően módosítani kell.

(3) Az e rendeletben előírt intézkedések hatékonyságának biztosítása érdekében e rendeletnek haladéktalanul hatályba kell lépnie,

ELFOGADTA EZT A RENDELETET:

1. cikk

A 881/2002/EK rendelet I. melléklete e rendelet mellékletének megfelelően módosul.

2. cikk

Ez a rendelet az Európai Közösségek Hivatalos Lapjában való kihirdetésének napján lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2003. január 27-én.

a Bizottság részéről

Christopher Patten

a Bizottság tagja

[1] HL L 319., 2002.11.23., 22. o.

[2] HL L 139., 2002.5.29., 9. o.

--------------------------------------------------

MELLÉKLET

A 881/2002/EK rendelet I. melléklete a következőképpen módosul:

A "Természetes személyek" cím alatt a következő természetes személyekkel egészül ki:

1. Nabil Abdul Sayadi úr (más néven Abu Zeinab);

2. Patricia Vinck asszony (más néven Souraya P. Vinck).

--------------------------------------------------
A Bizottság 411/2003/EK rendelete

(2003. március 5.)

a belvízi közlekedés fejlesztését szolgáló közösségi belvízi flottakapacitási politikáról szóló 718/1999/EK tanácsi rendelet végrehajtására vonatkozó egyes intézkedések meghatározásáról szóló 805/1999/EK rendelet módosításáról

AZ EURÓPAI KÖZÖSSÉGEK TANÁCSA,

tekintettel az Európai Közösséget létrehozó szerződésre,

tekintettel a belvízi közlekedés fejlesztését szolgáló közösségi belvízi flottakapacitási politikáról szóló, 1999. március 29-i 718/1999/EK tanácsi rendeletre [1], és különösen annak 7. cikkére;

mivel

(1) A Bizottság a 718/1999/EK rendelet szerint és a tagállamokkal, valamint a belvízi közlekedést közösségi szinten képviselő szervezetekkel folytatott konzultációt követően megállapítja a szárazáru-fuvarozó hajókra, a tartályhajókra és a tolóhajókra vonatkozóan a "régit újért" szabállyal kapcsolatos arányszámokat.

(2) A 718/1999/EK tanácsi rendelet végrehajtására vonatkozó egyes intézkedéseket meghatározó 805/1999/EK bizottsági rendelet [2] megállapítja, hogy a "régit újért" szabállyal kapcsolatos arányszámokat 1999. április 29-től alkalmazni kell.

(3) Ezeket az arányszámokat a 718/1999/EK rendelet 4. cikkének (2) bekezdése szerint folyamatosan csökkenteni kell, hogy a lehető leggyorsabban és szabályos szakaszonként legkésőbb 2003. április 29-ig elérjék a nulla szintet.

(4) A "régit újért" arányszámokat 2000-ben, 2001-ben és 2002-ben a 1532/2000/EK bizottsági rendelet [3], a 997/2001/EK bizottsági rendelet [4] és a 336/2002/EK bizottsági rendelet [5] csökkentette.

(5) A 718/1999/EK rendelet 4. cikke (2) bekezdésének második mondatának megfelelően most a "régit újért" szabállyal kapcsolatos arányszámokat a szárazáru-fuvarozó hajókra, a tartályhajókra és a tolóhajókra vonatkozóan 2003. április 29-től kezdődő hatállyal nullában kell megállapítani.

(6) Ezért ennek megfelelően módosítani kell a 805/1999/EK rendeletet.

(7) Az e rendeletben előírt intézkedésekről a 805/1999/EK rendelet 6. cikkével létrehozott, a közösségi flottakapacitási és -fejlesztési politikával foglalkozó szakértői csoport konzultációt folytatott,

ELFOGADTA EZT A RENDELETET:

1. cikk

A 805/1999/EK rendelet a következőképpen módosul:

1. A 4. cikk 1. pontjában a "0,30:1" arányszám helyébe "0:1" lép;

2. A 4. cikk 2. pontjában a "0,45:1" arányszám helyébe "0:1" lép;

3. A 4. cikk 3. pontjában a "0,125:1" arányszám helyébe "0:1" lép.

2. cikk

Ez a rendelet 2003. április 29-én lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2003. március 5-én.

a Bizottság részéről

Loyola De Palacio

alelnök

[1] HL L 90., 1999.4.2., 1. o.

[2] HL L 102., 1999.4.17., 64. o.

[3] HL L 175., 2000.7.14., 74. o.

[4] HL L 142., 2001.5.29., 18. o.

[5] HL L 53., 2002.2.23., 11. o.

--------------------------------------------------
A Bizottság 2198/2003/EK rendelete

(2003. december 16.)

az aszalt szilvával kapcsolatos támogatási intézkedések tekintetében a 2201/96/EK tanácsi rendelet alkalmazására vonatkozó részletes szabályok megállapításáról szóló 464/1999/EK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 453/2002/EK bizottsági rendelettel [1] módosított, a feldolgozott gyümölcs- és zöldségtermékek piacának közös szervezéséről szóló, 1996. október 28-i 2201/96/EK tanácsi rendeletre [2], és különösen annak 6c. cikkének (7) bekezdésére,

mivel:

(1) A 464/1999/EK bizottsági rendelet [3] az aszalt szilvával kapcsolatos támogatási intézkedések tekintetében a 2201/96/EK tanácsi rendelet alkalmazására vonatkozóan részletes szabályokat állapít meg.

(2) A minimálár-rendszer szigorúbbá tétele érdekében meg kell határozni, hogy a hulladékanyag-tartalmat nem szabad figyelembe venni a feldolgozók által fizetett ár kiszámításánál.

(3) Az aszaltszilva-előállítás támogatási rendszerére alkalmazott ellenőrző mechanizmusokat fejleszteni kell a tagállamok által a nyersanyagokra vonatkozóan elvégzendő ellenőrzésekre vonatkozó szabályok pontosabb megfogalmazása révén.

(4) A 464/1999/EK rendeletet ezért módosítani kell.

(5) Az e rendeletben előírt intézkedések összhangban vannak a Feldolgozottgyümölcs- és Feldolgozottzöldség-piaci Irányítóbizottság véleményével.

ELFOGADTA EZT A RENDELETET:

1. cikk

A 464/1999/EK rendelet a következőképpen módosul:

1. A 2. cikk helyébe a következő szöveg lép:

"2. cikk

A 2201/96/EK rendelet 6a. cikkében említett támogatásra való jogosultság érdekében a szilvának meg kell felelnie az I. melléklet B. részében foglalt tulajdonságoknak, és olyan szárított szilvából kell származnia, amely megfelel az I. melléklet A. részében foglalt tulajdonságoknak, és amelyre a minimális ár teljes egészében kifizetésre került a hulladékanyag nélkül szállított mennyiségek alapján."

2. A 6. cikk helyébe a következő szöveg lép:

"6. cikk

A tagállamok megteszik a szükséges lépéseket, hogy elsősorban a készletnyilvántartás ellenőrzésével megbizonyosodjanak arról, hogy a teljes, értékesített vagy raktározott mennyiség termelőnként megfelel annak a mennyiségnek, amelyre vonatkozóan támogatást fizettek ki."

3. Az I. melléklet B. része I szakaszának 3. pontja helyébe a következő szöveg lép:

"3. Az aszaltszilva-csomagokat a feldolgozónak ellenőriznie kell a telephelyére történő megérkezéskor, a termelői szervezet képviselőjének jelenlétében, és azokat méret szerint osztályozni kell, kivéve, ha ipari felhasználásra szánják."

2. cikk

Ez a rendelet az Európai Unió Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2003. december 16-án.

a Bizottság részéről

Franz Fischler

a Bizottság tagja

[1] HL L 72., 2002.3.14, 9. o.

[2] HL L 297., 1996.11.21., 29. o.

[3] HL L 56., 1999.3.4., 8. o.

--------------------------------------------------
A Bizottság 317/2003/EK rendelete

(2003. február 19.)

az egyes elnevezéseknek a mezőgazdasági termékek és élelmiszerek különleges tulajdonságainak tanúsításáról szóló 2082/92/EGK tanácsi rendeletben foglalt, a különleges tulajdonságokra vonatkozó tanúsítványok nyilvántartásába történő bejegyzéséről szóló 2301/97/EK rendelet mellékletének kiegészítéséről (Karjalanpiirakka)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a mezőgazdasági termékek és élelmiszerek különleges tulajdonságainak tanúsításáról szóló, 1992. július 14-i 2082/92/EGK [1] tanácsi rendeletre, és különösen annak 9. cikke (1) bekezdésére,

mivel:

(1) A 2082/92/EGK rendelet 7. cikkével összhangban, Finnország kérelmet nyújtott be a Bizottsághoz a "Karjalanpiirakka" elnevezésnek a különleges tulajdonságokra vonatkozó tanúsítványok nyilvántartásába történő bejegyzésére.

(2) A "hagyományos különleges termék" elnevezés csak az említett nyilvántartásban szereplő nevek tekintetében használható.

(3) A rendelet 8. cikke alapján a Bizottsághoz nem érkezett semmilyen kifogás az e rendelet mellékletében megadott elnevezéssel kapcsolatban annak az Európai Közösségek Hivatalos Lapjában [2] történő közzétételét követően.

(4) A mellékletben szereplő elnevezést ezért be kell jegyezni a különleges tulajdonságokra vonatkozó tanúsítványok nyilvántartásába, és ettől fogva az a 2082/92/EGK rendelet 13. cikkének (2) bekezdése értelmében hagyományos különleges termékként a Közösség egész területén oltalom alatt áll.

(5) E rendelet melléklete kiegészíti a legutóbb az 1285/2002/EK [3] rendelettel módosított 2301/97/EGK [4] bizottsági rendelet mellékletét,

ELFOGADTA EZT A RENDELETET:

1. cikk

A 2301/97/EK rendelet melléklete a mellékletben szereplő elnevezéssel egészül ki, és azt a 2082/92/EGK rendelet 9. cikk (1) bekezdésének megfelelően be kell jegyezni a különleges tulajdonságokra vonatkozó tanúsítványoak nyilvántartásába.

Az elnevezés a fenti rendelet 13. cikk (2) bekezdésének megfelelően oltalom alatt áll.

2. cikk

Ez a rendelet az Európai Unió Hivatalos Lapjában való kihirdetését követő 20. napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2003. február 19-én.

a Bizottság részéről

Franz Fischler

a Bizottság tagja

[1] HL L 208., 1992.7.24., 9. o.

[2] HL C 78., 2001.3.10., 16. o.

[3] HL L 319., 1997.11.21., 8. o.

[4] HL L 187., 2002.7.16., 21. o.

--------------------------------------------------

MELLÉKLET

Kenyér, sütemények, cukrászsütemények, cukorkaáruk, kétszersültek, kekszek és egyéb pékáru

- Karjalanpiirakka

--------------------------------------------------
A Bizottság 940/2003/EK rendelete

(2003. május 28.)

a 196/97/EK bizottsági rendeletben meghatározott vámkontingensek alapján az Egyiptomból származó és onnan érkező rizsre vonatkozó behozatali engedély iránti kérelmekről

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 411/2002/EK bizottsági rendelettel [1] módosított, a rizs piacának közös szervezéséről szóló, 1995. december 22-i 3072/95/EK tanácsi rendeletre [2],

tekintettel az Egyiptomból származó és onnan beérkező rizs közösségi behozataláról szóló, 1996. október 28-i 2184/96/EK tanácsi rendeletre [3],

tekintettel az Egyiptomból származó és onnan beérkező rizs közösségi behozataláról szóló 2184/96/EK tanácsi rendelet részletes alkalmazási szabályainak megállapításáról szóló, 1997. január 31-i 196/97/EK bizottsági rendeletre [4], és különösen annak 4. cikke (3) bekezdésének második albekezdésére,

mivel:

(1) A 196/97/EK bizottsági rendelet 4. cikkének (3) bekezdése előírja, hogy a Bizottságnak a kérelmezett mennyiségekre vonatkozóan egy százalékos csökkentést kell megállapítania, ha a behozatali engedély iránti kérelmek túllépik a rendelkezésre álló mennyiségeket. Az említett cikk azt is előírja, hogy a Bizottságnak e döntéséről a kérelmek benyújtásától számított 10 munkanapon belül értesítenie kell a tagállamokat.

(2) Az 1006 KN-kód alá tartozó rizsre vonatkozó, 2001. szeptember 1-jétől 2003. május 19-ig benyújtott behozatali engedély iránti kérelmek 32065 tonnára vonatkoznak, miközben a fenti kód alá tartozó rizs tekintetében rendelkezésre álló mennyiség 32000 tonna.

(3) Ezért a 2003. május 19-ig benyújtott és a 2184/96/EK tanácsi rendeletben előírt csökkentett vámokban részesülő behozatali engedély iránti kérelmekre a 196/97/EK bizottsági rendeletben előírt százalékos csökkentést kell megállapítani.

(4) Ezért a jelenlegi gazdasági évre csökkentett vámokra feljogosító behozatali engedély nem bocsátható ki.

(5) Céljára tekintettel e rendeletnek az Európai Közösségek Hivatalos Lapjában való kihirdetése napján kell hatályba lépnie.

ELFOGADTA EZT A RENDELETET:

1. cikk

Az 1006 KN-kód alá tartozó rizsre vonatkozó, 2003. május 19-én benyújtott és a 2184/96/EK tanácsi rendeletben előírt csökkentett vámokban részesülő azon behozatali engedély iránti kérelmek tekintetében, amelyekről a Bizottságot értesítették, a behozatali engedélyeket a kérelmezett mennyiségek 24,475 százalékkal csökkentett részére kell kibocsátani.

2. cikk

Az 1006 KN-kód alá tartozó rizsre vonatkozó, 2003. május 20-án vagy azt követően benyújtott behozatali engedély iránti kérelmek tekintetében behozatali engedély nem bocsátható ki.

3. cikk

Ez a rendelet az Európai Unió Hivatalos Lapjában való kihirdetésének napján lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2003. május 28-án.

a Bizottság részéről

J.M. Silva Rodríguez

mezőgazdasági főigazgató

[1] HL L 62., 2002.3.5., 27. o.

[2] HL L 329., 1995.12.30., 18. o.

[3] HL L 292., 1996.11.15., 1. o.

[4] HL L 131., 1997.2.1., 53. o.

--------------------------------------------------
A Bizottság 2275/2003/EK rendelete

(2003. december 22.)

az egyes elnevezéseknek az "Oltalom alatt álló eredetmegjelölések és földrajzi jelzések nyilvántartása" elnevezésű nyilvántartásba való bejegyzéséről szóló 2400/96/EK rendelet mellékletének kiegészítéséről (Spressa delle Giudicarie)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 806/2003/EK bizottsági rendelettel [1] módosított, a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló, 1992. július 14-i 2081/92/EGK tanácsi rendeletre [2], és különösen annak 6. cikke (3) és (4) bekezdésére,

mivel:

(1) Olaszország a 2081/92/EGK rendelet 5. cikkével összhangban továbbította a Bizottságnak a "Spressa delle Giudicarie" név eredetmegjelölésként való bejegyzése iránti kérelmét.

(2) Az említett rendelet 6. cikkének (1) bekezdésével összhangban megállapítást nyert, hogy a kérelem megfelel a rendeletben foglalt valamennyi előírásnak, és különösen, hogy tartalmazza a rendelet 4. cikkében előírt valamennyi adatot.

(3) Az e rendelet mellékletében szereplő névnek az Európai Unió Hivatalos Lapjában való kihirdetését követően [3], nem érkezett a 2081/92/EGK rendelet 7. cikke szerinti tiltakozás a Bizottsághoz.

(4) Következésképpen e nevet be kell jegyezni az "Oltalom alatt álló eredetmegjelölések és földrajzi jelzések nyilvántartásába", és ezáltal az a Közösség egész területén oltalom alatt álló eredetmegjelölésként oltalmat élvez.

(5) E rendelet melléklete kiegészíti a legutóbb a 2206/2003/EK rendelettel [4] módosított 2400/96/EK bizottsági rendelet [5] mellékletét,

ELFOGADTA EZT A RENDELETET:

1. cikk

A 2400/96/EK rendelet melléklete az e rendelet mellékletében szereplő névvel egészül ki, és azt oltalom alatt álló eredetmegjelölésként (OEM) be kell jegyezni a 2081/92/EGK rendelet 6. cikkének (3) bekezdése szerinti "Oltalom alatt álló eredetmegjelölések és földrajzi jelzések nyilvántartásába".

2. cikk

Ez a rendelet az Európai Unió Hivatalos Lapjában való kihirdetését követő 20. napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2003. december 22-én.

a Bizottság részéről

Franz Fischler

a Bizottság tagja

[1] HL L 122., 2003.5.16., 1. o.

[2] HL L 208., 1992.7.24., 1. o.

[3] HL C 88., 2003.4.11., 12. o. (Spressa delle Giudicarie).

[4] HL L 330., 2003.12.18., 13. o.

[5] HL L 327., 1996.12.18., 11. o.

--------------------------------------------------

MELLÉKLET

AZ EK-SZERZŐDÉS I. MELLÉKLETÉBEN FELSOROLT, EMBERI FOGYASZTÁSRA SZÁNT TERMÉKEK

Sajtfélék

OLASZORSZÁG

Spressa delle Giudicarie (OEM)

--------------------------------------------------
A Bizottság 836/2003/EK rendelete

(2002. május 15.)

az Európai Közösségbe történő behozatalt megelőzően a Dél-Afrikában elvégzett, a friss gyümölcsre és zöldségre alkalmazandó forgalmazási előírásoknak való megfelelési ellenőrzések műveleteinek jóváhagyásáról szóló 2103/2002/EK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 47/2003/EK rendelettel [1] módosított, a gyümölcs- és zöldségpiac közös szervezéséről szóló, 1996. október 28-i 2200/96/EK tanácsi rendeletre [2], és különösen annak 10. cikkére,

mivel:

(1) A 2103/2002/EK bizottsági rendelet [3] a II. mellékletében tartalmaz egy, a legutóbb a 408/2003/EK rendelettel [4] módosított, a friss gyümölcsre és zöldségre alkalmazandó forgalmazási előírásoknak való megfelelési ellenőrzésekről szóló, 2001. június 12-i 1148/2001/EK bizottsági rendelet [5] 7. cikkének (3) bekezdése szerinti igazolásmintát.

(2) A dél-afrikai hatóságok tájékoztatták a Bizottságot, hogy az igazolás megváltozott.

(3) Ezért a 2103/2002/EK rendeletet ennek megfelelően módosítani kell.

(4) A gyakorlati és kereskedelmi nehézségek elkerülése érdekében lehetségesnek kell lennie, hogy e meglévő igazolásminta 2003. június 30–ig használható maradjon.

(5) Az e rendeletben előírt intézkedések összhangban vannak a Gyümölcs- és Zöldségpiaci Irányítóbizottság véleményével,

ELFOGADTA EZT A RENDELETET:

1. cikk

A 2103/2002/EK rendelet II. melléklete helyébe az e rendelet mellékletének szövege lép.

2. cikk

Ez a rendelet az Európai Unió Hivatalos Lapjában való kihirdetését követő 20. napon lép hatályba.

Ezt a rendeletet 2003. június 1-jétől kell alkalmazni. A 2103/2002/EK rendelet II. mellékletének megfelelő igazolásokat azok 2002. november 28-i változataikban használni lehet 2003. június 30-ig.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2003. május 15-én.

a Bizottság részéről

Franz Fischler

a Bizottság tagja

[1] HL L 7., 2003.1.11., 64. o.

[2] HL L 297., 1996.11.21., 1. o.

[3] HL L 324., 2002.11.29., 11. o.

[4] HL L 62., 2003.3.6., 8. o.

[5] HL L 156., 2001.6.13., 9. o.

--------------------------------------------------

MELLÉKLET

II. MELLÉKLET

+++++ TIFF +++++

--------------------------------------------------
A Bizottság 1182/2003/EK rendelete

(2003. július 2.)

a termelési potenciálra tekintettel a borpiac közös szervezéséről szóló 1493/1999/EK tanácsi rendelet alkalmazása részletes szabályainak megállapításáról szóló 1227/2000/EK rendelet helyesbítéséről

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 806/2003/EK rendelettel [1] módosított, a borpiac közös szervezéséről szóló, 1999. május 17-i 1493/1999/EK tanácsi rendeletre [2], és különösen annak 10. és 15. cikkére,

mivel:

(1) A 315/2003/EK bizottsági rendelet [3] szövege hibás. A hibás értelmezés elkerülése és a rendeletben előírt intézkedések megfelelő alkalmazásának biztosítása érdekében a hibát ki kell javítani.

(2) A 315/2003/EK rendeletet ennek megfelelően helyesbíteni kell.

(3) Az e rendeletben foglalt intézkedések összhangban vannak a Borpiaci Irányítóbizottság véleményével,

ELFOGADTA EZT A RENDELETET:

1. cikk

A 315/2003/EK rendeletet a következőképpen kell helyesbíteni:

1. az 1. cikk a következő ponttal egészül ki:

"5. A melléklet e rendelet mellékletének megfelelően módosul."

2. a mellékletben a rendelet szöveege a következő szöveggel egészül ki a

"MELLÉKLET"

szó után:

"A 4.1., a 4.2. és a 4.3. táblázat helyébe a következő táblázatok lépnek:".

2. cikk

Ez a rendelet az Európai Unió Hivatalos Lapjában való kihirdetését követő harmadik napon lép hatályba.

Rendelkezéseit 2003. február 24-étől kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2003. július 2-án.

a Bizottság részéről

Franz Fischler

a Bizottság tagja

[1] HL L 122., 2003.5.16., 1. o.

[2] HL L 179., 1999.7.14., 1. o.

[3] HL L 46., 2003.2.20., 9. o.

--------------------------------------------------